汪明生

汪明生係臺灣親中派時事評論員，國立中山大學公共事務管理研究所前教授。

學歷 
  印第安納大學公共事務博士(Ph.D. in Public Affairs, Indiana University, U.S.A.)
 美國印第安納大學企業管理碩士
 國立政治大學商學士

部分政治觀點 
佢政治立場支持北京政府，支持兩岸統一，喺2020年6月嘅時候曾經接受訪問話過再過三年就會統一。另外佢擔任國立中山大學公共事務管理研究所所長嘅時候，曾經曾規定該所碩士生，要到中國交流14日先可以畢業。

爭議

身兼碩士論文導師被指多次違反專業操守 
2020年7月，中國國民黨高雄市議員李雅靜被揭發抄襲，另外，佢嘅論文口試由同屬國民黨嘅黨友侯彩鳳同許崑源擔任口委，而李雅靜嘅指導教授正正係汪明生，被指「球員、裁判都係自己人」。

之後環球科技大學觀光與生態旅遊系助理教授張子見回應事件，話汪明生甚至試過喺一次碩士論文口試入面遲到30分鐘，學生論文主題都唔知道。張子見又話，學生並無受到汪明生嘅妥善指導，甚至懷疑汪連論文都沒看過。口試結束後，汪明生甚至口若懸河咁討論兩岸交流，不停宣揚對岸有幾好。

類:學者
類:時事評論員
類:臺灣人